
DR 31.10.2011 13 

 
(vii) lulus tapisan keutuhan SPRM; dan 

(viii) pagi JPJ sahaja (syarat tambahan) adalah semakan 
pasukan integriti jabatan 

Dasar kenaikan pangkat adalah berasaskan bahawa hanya mereka yang telah 
memenuhi kesemua syarat yang tersebut di atas sahaja yang diperakukan dan ini 
terpakai kepada semua kakitangan tanpa mengira asal usul seseorang penjawat awam 
tersebut. Dengan itu, dakwaan Yang Berhormat adalah sebenarnya tidak berasas. 
Terima kasih. 

Puan Hajah Fuziah Salleh [Kuantan]: Terima kasih Tuan Yang di-Pertua. 
Soalan ini merupakan satu soalan yang khusus sebenarnya dan saya harap Ahli-ahli 
Yang Berhormat dari Sabah dapat bersama-sama dengan saya memperjuangkan nasib 
mereka di Sabah ini... 

Datuk Raime Unggi [Tenom]: Baik tukar partilah.  

Puan Fuziah Salleh [Kuantan]: Yang Berhormat Timbalan Menteri,  

Dato' Seri Tiong King Sing [Bintulu]: Kuantan dengan Sabah jauhlah. 

Puan Fuziah Salleh [Kuantan]: Ya. Tuan Yang di-Pertua, selaku naib 
presiden, saya jalan seluruh negara dan mereka kata mereka minta bantuan dan 
mereka minta bantuan.  

Tuan Abdullah Sani Abdul Hamid [Kuala Langat]: Bagilah orang cakap 
dulu. Membebel saja.  

Puan Fuziah Salleh [Kuantan]: Tuan Yang di-Pertua, mengikut Perkara 20 
semasa pembentukan Malaysia, keutamaan diberikan kepada orang tempatan untuk 
mengisi kekosongan jawatan di peringkat jabatan persekutuan tetapi JPJ Sabah 
mendapati bahawa jawatan penting diisi oleh rakan-rakan dari Semenanjung Malaysia. 
Tadi apa yang dikatakan oleh Yang Berhormat Timbalan Menteri ialah berkenaan 
dengan kenaikan pangkat secara khas untuk penyandang ataupun KUP tetapi soalan 
saya secara general, kenaikan pangkat daripada N27 kepada N32, data-data yang 
diberikan kepada saya daripada SPA sendiri menunjukkan bahawa pegawai-pegawai 
yang dilantik yang kenaikan pangkat bukan berasal dari Sabah. Ini soalannya. 
Maksudnya ada diskriminasi kepada orang Sabah sendiri.  

Timbalan Yang Berhormat Menteri orang Sabah, jadi mereka minta kita 
memperjuangkan sebab mereka rasa nasib mereka tidak terbela. Jadi saya pohon 
Yang Berhormat Timbalan Menteri memperjelaskan kerana di sini kenaikan pangkat, ke 
Sabah 2, Semenanjung 120, dan kemudian apabila dinaikkan ke pangkat N32, 
dipindahkan semula ke Semenanjung kerana mereka bukan asal orang Sabah. Di situ 
ada diskriminasi. Jadi tolong perjelaskan Yang Berhormat Timbalan Menteri, terima 
kasih. 

Datuk Abdul Rahim bin Bakri: Terima kasih Yang Berhormat. Mungkin 
kerana Yang Berhormat sering ke Sabah bukannya untuk membantu rakyat Sabah 
tetapi adalah untuk meracuni rakyat Sabah dengan membangkitkan isu-isu yang boleh 
memecahbelahkan rakyat khususnya rakyat Malaysia keseluruhannya... [Tepuk] Jadi 
mungkin Yang Berhormat tidak sedar bahawa kita Ahli-ahli Yang Berhormat dari Sabah 
termasuk saya sendiri dan lebih kurang empat Menteri, lima Timbalan Menteri dan 
beberapa Ahli Parlimen sentiasa memperjuangkan kepentingan khususnya rakyat 
Sabah di dalam Persekutuan Malaysia. 

Apabila dikatakan berkaitan dengan pengambilan tadi, untuk makluman Yang 
Berhormat, pengambilan terhadap setiap jawatan di dalam perkhidmatan persekutuan 
adalah dikendalikan oleh Suruhanjaya Perkhidmatan Awam. Mungkin Yang Berhormat 
sendiri sama ada sedar atau tidak sedar bahawa jawatan bagi kerajaan negeri adalah 
diperuntukkan untuk rakyat negeri Sabah keseluruhannya tetapi bagi jawatan di 
jabatan-jabatan persekutuan, ianya direkrut oleh Suruhanjaya Perkhidmatan Awam dan 
Suruhanjaya Perkhidmatan Awam adalah merupakan agensi yang bertanggungjawab 
untuk mengendali recruitment berdasarkan kepada syarat-syarat dan juga kelulusan-
kelulusan dan juga kelayakan-kelayakan tertentu.  

Maka sudah tentulah di dalam Suruhanjaya Perkhidmatan Awam itu sendiri 
ada wakil-wakil dari Sabah dan Sarawak untuk memastikan representasi dari Sabah 
dan Sarawak memang diberikan perhatian.  



(vii) lulus tapisan keutuhan SPRM; dan. (viii) pagi JPJ sahaja (syarat tambahan) adalah semakan pasukan integriti jabatan. Dasar kenaikan pangkat adalah berasaskan bahawa hanya mereka yang telah memenuhi kesemua syarat yang tersebut di atas sahaja yang diperakukan dan ini terpakai kepada semua kakitangan tanpa mengira asal usul seseorang penjawat awam tersebut. Dengan itu, dakwaan Yang Berhormat adalah sebenarnya tidak berasas. Terima kasih. Puan Hajah Fuziah Salleh [Kuantan]: Terima kasih Tuan Yang di-Pertua. Soalan ini merupakan satu soalan yang khusus sebenarnya dan saya harap Ahli-ahli Yang Berhormat dari Sabah dapat bersama-sama dengan saya memperjuangkan nasib mereka di Sabah ini... Datuk Raime Unggi [Tenom]: Baik tukar partilah. Puan Fuziah Salleh [Kuantan]: Yang Berhormat Timbalan Menteri, Dato' Seri Tiong King Sing [Bintulu]: Kuantan dengan Sabah jauhlah. Puan Fuziah Salleh [Kuantan]: Ya. Tuan Yang di-Pertua, selaku naib presiden, saya jalan seluruh negara dan mereka kata mereka minta bantuan dan mereka minta bantuan. Tuan Abdullah Sani Abdul Hamid [Kuala Langat]: Bagilah orang cakap dulu. Membebel saja. Puan Fuziah Salleh [Kuantan]: Tuan Yang di-Pertua, mengikut Perkara 20 semasa pembentukan Malaysia, keutamaan diberikan kepada orang tempatan untuk mengisi kekosongan jawatan di peringkat jabatan persekutuan tetapi JPJ Sabah mendapati bahawa jawatan penting diisi oleh rakan-rakan dari Semenanjung Malaysia. Tadi apa yang dikatakan oleh Yang Berhormat Timbalan Menteri ialah berkenaan dengan kenaikan pangkat secara khas untuk penyandang ataupun KUP tetapi soalan saya secara general, kenaikan pangkat daripada N27 kepada N32, data-data yang diberikan kepada saya daripada SPA sendiri menunjukkan bahawa pegawai-pegawai yang dilantik yang kenaikan pangkat bukan berasal dari Sabah. Ini soalannya. Maksudnya ada diskriminasi kepada orang Sabah sendiri. Timbalan Yang Berhormat Menteri orang Sabah, jadi mereka minta kita memperjuangkan sebab mereka rasa nasib mereka tidak terbela. Jadi saya pohon Yang Berhormat Timbalan Menteri memperjelaskan kerana di sini kenaikan pangkat, ke Sabah 2, Semenanjung 120, dan kemudian apabila dinaikkan ke pangkat N32, dipindahkan semula ke Semenanjung kerana mereka bukan asal orang Sabah. Di situ ada diskriminasi. Jadi tolong perjelaskan Yang Berhormat Timbalan Menteri, terima kasih. Datuk Abdul Rahim bin Bakri: Terima kasih Yang Berhormat. Mungkin kerana Yang Berhormat sering ke Sabah bukannya untuk membantu rakyat Sabah tetapi adalah untuk meracuni rakyat Sabah dengan membangkitkan isu-isu yang boleh memecahbelahkan rakyat khususnya rakyat Malaysia keseluruhannya... [Tepuk] Jadi mungkin Yang Berhormat tidak sedar bahawa kita Ahli-ahli Yang Berhormat dari Sabah termasuk saya sendiri dan lebih kurang empat Menteri, lima Timbalan Menteri dan beberapa Ahli Parlimen sentiasa memperjuangkan kepentingan khususnya rakyat Sabah di dalam Persekutuan Malaysia. Apabila dikatakan berkaitan dengan pengambilan tadi, untuk makluman Yang Berhormat, pengambilan terhadap setiap jawatan di dalam perkhidmatan persekutuan adalah dikendalikan oleh Suruhanjaya Perkhidmatan Awam. Mungkin Yang Berhormat sendiri sama ada sedar atau tidak sedar bahawa jawatan bagi kerajaan negeri adalah diperuntukkan untuk rakyat negeri Sabah keseluruhannya tetapi bagi jawatan di jabatan-jabatan persekutuan, ianya direkrut oleh Suruhanjaya Perkhidmatan Awam dan Suruhanjaya Perkhidmatan Awam adalah merupakan agensi yang bertanggungjawab untuk mengendali recruitment berdasarkan kepada syarat-syarat dan juga kelulusan- kelulusan dan juga kelayakan-kelayakan tertentu. Maka sudah tentulah di dalam Suruhanjaya Perkhidmatan Awam itu sendiri ada wakil-wakil dari Sabah dan Sarawak untuk memastikan representasi dari Sabah dan Sarawak memang diberikan perhatian.